kurumikz/Cleaned-Kazakh-Wikipedia huggingface dataset:
Бақташылар

Жалпы мағлұматтар Бақташылар - 13-14 ғасырда қазіргі Бельгия мен Франция жерінде болған антифеодалдық бірнеше шаруалар көтерілісіне қатысушылардың жалпы аты. «Бақташылардың» тұңғыш көтерілісі Берриде, Францияның басқа да шет аймақтарында 1214 жылы бұрқ ете түсті. Көтерілісшілер ғибадатханаларды, қорғандарды, байлардың үйін қиратып, «баршаға бірдей теңдік» орнайтын күн келді деп жариялады. Оларды дворян отрядтары аяусыз жаншыды: феодалдық қанаудың салдарынан қайыршылық халге жеткен. «Бақташылардың» екінші елеулі көтерілісі Францияда кең құлаш жайды (1251). 10000 шамалы адам қатысты. Көтерілісті король үкіметі жергілікті феодалдармен бірігіп жаншыды. Дереккөздер
Бақылаудың резистивтік әдісі

Пайдаланылуы Бақылаудың резистивтік әдісі – электр тізбегіндегі резистивтік датчиктің омдық кедергісін өзгерту арқылы электрлік емес шамаларды (қозғалыс, деформация , күш, температура т.б.) хабарлау, реттеу, өлшеу әдісі. Бақылаудың резистивтік әдісінің қарапайым схемасына датчик (R_x ) пен қызметші прибор (А) тізбектеп немесе потенциометрше қосады. Өлшеу дәлдігін арттыру үшін соңғы схемаға қосымша ток стабилизаторы (В) – барратер жалғанады. U_c кернеуінің тербеліс әсерін жою үшін логометр түріндегі қызметші прибор пайдаланады. Теңестірілген көпір схемасы да U_c кернеуінің өзгеру әсерін жоя алады. Аппаратура схемасын оңайлату және өлшеу процесін шапшаңдату мақсатында теңестірілмеген көпір схемасы жиі пайдаланылады. Бұл жағдайда қызметші приборды көпір схемасының диагоналы бойымен қосады. Бақылаудың резисивтік әдісін жүзеге асыру үшін бірқатар қондырғыларда кернеу тұрақтандырылады. Дереккөздер
Бақылаудың сыйымдылық әдісі

Қолданылуы Бақылаудың сыйымдылық әдісі – әр түрлі физикалық шамаларды (қозғалыс, тербеліс, күш, өлшем, заттардың физикалық және химиялық қасиеттерінің көрсеткіштері) хабарлау, реттеу және өлшеу әдісі. Ол – сол шамалардың айнымалы ток тізбегіндегі электр сыйымдылығының шамасына әсер етуіне негізделген. Бақылаудың сыйымдылық әдісінде сезгіш элемент қызметін сыйымдылық датчигі атқарады. Ол әдетте көпір схемасына немесе резонанстық тербеліс контурына қосылады да, кейде сыйымдылық кедергісінің, кейде контурды белгілі бір тербеліс жиілігіне келтіру элементінің қызметін атқарады. Зерттеліп отырған процесті тіркеу осциллографпен жүзеге асырылады. Физикалық шамаларды дәл өлшеу үшін интерференциялық схемалар пайдаланылады. Онда өлшеу нәтижесі эталондық және өлшемдік электрондық генераторлардың тербеліс жиілігінің айырмасы арқылы көрсетіледі. Бақылаудың сыйымдылық әдісіне негізделген қондырғының өлшеу дәлдігі өте жоғары болғанмен, құрылысы күрделі. Өндірістік бақылауды автоматтандыру кезінде бақылаудың сыйымдылық әдісі бұйымдар мен материалдарды сұрыптауға мүмкіндік береді. Практикада бақылаудың сыйымдылық әдісіне негізделген акселерометр, виброметр, динамометр, микрометр, миниметр, тензометр, термометр және сол сияқты газ бен сұйықтың құрамын анықтайтын, ылғалдылық және деңгей өлшейтін приборлар жиі қолданылады. Дереккөздер
Бақылаудың электр контактілік әдісі

Жұмыс жасау принципі Бақылаудың электр контактілік әдісі – электр тізбегінің контактілік датчик арқылы тұйықталуы бойынша әр түрлі шамаларды хабарлау, реттеу және өлшеу әдісі. Ондай схемаларда бұйым өлшемдері белгіленген шектен ауытқыса, датчик контактілерінің түйісуі нәтижесінде неон лампылары жанады да, «жарамсыз» деген жазу, ал өлшем шамасы белгіленген шектен аспаса, контактілер ажырайды да, басқа лампы жанып, «жарамды» деген жазуды көрсетеді. Жұмыс атқарушы тетіктегі токты арттыру қажет болған жағдайда, датчик схемасына реле жалғанады. Бұл кезде датчик контактісі реле басқаратын аз мөлшерлі ток тізбегін тұйықтайды, ал екінші контакт жұмыстық қондырғыдағы шамасы көп токты іске қосады. Дереккөздер
Бақылау - касса аппараты

Қызметі Бақылау - касса аппараты: *сауда орындарында кассир жұмысын жеделдету және механикаландыру *түскен ақша есебін шығару *есептеу кезінде қате жіберу мүмкіндігін болдырмау *касса операцияларын бақылау үшін қолданылатын есептеу-жинақтау машинасы. Ол – төленген ақша сомасын чекке жазуда сан теру тәсіліне қарай клавишті және рычагты, санауыш санына қарай бір санауышты және көп санауышты іске қосу тәсіліне қарай қол жетекті және электрлік болып бөлінеді. Бақылау-кассир аппараты ақша санын, ол ақшаның қай бөлімге тиістілігін белгілейтін, чек жазатын, есептейтін, аппаратты іске қосатын механизмдерден тұрады. Бақылау-касса аппараты сатып алушылардан түскен ақшаны тіркейді; төленген ақша сомасын, рет санын, күнін, сауда орнының аты мен касса нөмірін көрсетіп чек басады; ақша сомасы мен чектің рет санын бақылау лентасына тіркейді, чекке жазылған және аппараттан өткен ақша сомасын индикатор оймасы арқылы кассирге көрсетеді. Бақылау-кассир аппараты бақылау лентасындағы жиынтық нәтижені және жинақтаушы санауыштың көрсеткішін және кассир өткізген ақша сомасымен салыстыру арқылы кеткен қателіктерді анықтауға мүмкіндік береді. Арнаулы бақылау санауыштары арқылы жинақтаушы санауыштағы көрсеткішьерді есепке алу және ол көрсеткіштерді қайтадан нөлге айналдыру кезінде оның ойма қақпағының кассирде болмайтын ерекше кілтпен қанша ашылғанын да бақылайды. Дереккөздер
Темір тапшылық анемиясының жіктемесі

Темір тапшылық күйлер амбулаторлық-клиникалық тәжірибеде жиі кездесетін, темір алмасудың бұзылысымен жүретін адамның микроэлементоздарының бір түрі және қазіргі көзқарас бойынша оның 3 сатысын ажыратады (А.А. Бугланов, 2000; Л.И. Дворецкий, 1999). 1. Жасырын алды сатысы – тіндік темір тапшылығының клиникалық белгілерінің болмауына, қан сарысунда темір мен трансферриннің темірге қанығу коэффициентінің қалыпты болуына қарамастан, ферритиннің төмендеуге және тасымалдаушы протеин – трансферриннің жоғарылауға бейімділігі байқалып, ішектен темір сіңірілуінің артып, сүйек миында темір деңгейі төмендейді; 2. Жасырын темір тапшылығы сатысы – қан сарысуында темір, ферритин төмен, ал трансферрин жоғары және трансферриннің темірге қанығу коэффициенті кем, бірақ тіндік темір тапшылығының клиникалық белгілерінің болуына қарамастан, анемия дамымайды, яғни гемоглобин мен эритроциттер көрсеткіштері қалыпты болады; 3. Темір тапшылық анемиясы немесе манифестік сатысы – темірдің барлық метаболизмдік қорларының кемуі және гемоглобин мен эритроциттер көрсеткіштерінің төмендеуі Темір тапшылығының кезеңдері кестеде көрсетілген. Темір тапшылық анемиясының алып келген этиологиялық себептері ескеріле отырылып жасалған Л.И. Идельсон (1980), Ю.Г. Митерев, Л.Н. Воронинаның (1992) жіктемесі: • созылмалы қан жоғалтуларға байланысты дамыған созылмалы постгеморрагиялық темір тапшылық анемиясы; • ағзада темірге деген сұраныстың артуы кезеңіндегі ТТА (жас- өспірімдер бойының күрт өсу, акселерация және жыныстық жетілу кезеңдері); • нутрициондық немесе алиментарлы (тағамдық) ТТА; • осы биометалдың сіңірілуінің жетіспеушілігі кезіндегі ТТА (постгастрорезекциялық және агастралды ТТА); • генетикалық ақаулар салдарынан дамыған ТТА (гипо- немесе атрансферринемия). Дереккөздер
Лира құйрықтылар

Лира құйрықтылар-торғай отрядының бір тұқымдасы. Дене тұрқы 38 см, лира пішінді екі жақ шетіндегі жұп қауырсыны қошқар мүйізденіп иілген, ортаңғы қауырсындары сым тәрізді жіңішке), құйрығының ұз. 60 см. Л. қ-дың Австралияның папоротникті ормандарын-да таралған 2 түрі бар. Л. қ. полигамды, ұясьга ағаш басына, кейде жер-ге жасап, бір жүмыртқа салады, 45— 50 күнде балапан басып шығарады. Л. қ. ұсақ омыртқасыздар, моллюск, құрт, насекомдармен қоректенеді. Жақсы сарайтын құс. Дереккөздер
Балалардың демократиялық ұйымы

Ұйымның мақсаты Балалардың демократиялық ұйымы – балаларға демократиялық халықтар достығы, бейбітшілік рухында қоғамдық тәрбие берудің алғашқы сатысы. Балалардың демократиялық ұйымы – коммунистік және жұмысшы партияларының, прогресшіл кәсіподақ ұйымдарының басшылығымен өзінше қызмет атқаратын балалардың жаппай бірлестігі. Балалардың демократиялық ұйымы КСРО-да алғаш жеке коммунистік топтар ретінде дамып, 1922 ж. жас пионерлердің коммунистік ұйымы құрылды. Бірінші дүние жүзілік соғыстан кейін КИМ-нің үндеуі бойынша, балалардың демократиялық ұйымы Германия, Чехословакия, Венгрия сияқты Батыс Европаның біраз елдерінде, 1920 жылдардың орта шенінен бастап көптеген капиталистік елдер де құрыла бастады. 1930 жылдары реакцияның күшеюіне байланысты көптеген елдердегі балалардың демократиялық ұйымы жұмысын тоқтатты. Екінші дүние жүзілік соғыс кезінде, әсіресе фашизм күйретілген соң, балалардың демократиялық ұйымының жұмысы қайта жанданып, халық-демократиялық елдерінде кең өріс алды. Өзге елдердегі ұйымдары Балалардың демократиялық ұйымы Франция, Норвегия, Италия, Англия, АҚШ, Жапонияда, сол сияқты 1955-1957 ж. Үндістан, Индонезия, Австралия, Африка және Латын Америкасы елдерінде де құрылды. Капиталистік және тәуелсіздікке ие болып өз еркімен дами бастаған елдердегі балалардың демократиялық ұйымы еңбекшілер мен балалардың құқығын қорғауда демократиялық прогресшіл ұйымдардың күресіне себін тигізеді. Балалардың демократиялық ұйымы Жастардың Халықаралық Демократиялық федерациясы және оның Жас өспірімдермен, балалармен жұмыс істейтін комитеті өткізетін халықаралық семинарлары мен кеңестеріне қатысып отырады. Дереккөздер
Лисий

бағы)]] Лисий— афин логографы, құл иеленуші демократияны жақтаушы. Бай метек. «Отыз тиран» билігі көзінде (404— 403) Л. Мегараға қашты. Демокр. билік қалпына келтіргеннен кейін (403) Афиныға келді. Оның 200-ден аса шешендік сөзі болса керек. Лисийді ертедегі таңдаулы 10 шешеннің қата-рына қосады. Оның улкенді-кішілі 40 шешендік сөзі сақталған. Солардың бәрі — Афинының саяси, элеуметтік-экономик. тарихы, сыртқы саясаты меп тұрмысы жөніндегі деректеме. Әдебиет Поздеева И., Политические процессы в Афинах в 403—400 гт. до н. э. (по речам Лисия), «Вестник древней ис-тории». 1961,4. Дереккөздер
Балалар темір жолы

Мекеменің құрамы Балалар темір жолы – Темір жол басқармасы оқу бөлімінің қарауында болатын мектептен тыс балалар мекемесі. Балалар темір жолының мақсаты – жас өспірімдердің темір жол транспортына ынтасын арттырып, техникалық шығармашылығын дамыту, оларды темір жол мамандығына бейімдеу. Балалар темір жолының жұмысы политехникалық білім берудің жүзеге асуына ықпал етеді. Балалар темір жолының бастығы педагогикалық тәжірибесі бар инженер болады. Балалар темір жолы бастығының жанында 2 кеңесші мүше болады: #Педагогтық кеңес (үйірме жетекшілерінен, жұртшылық өкілдері мен педагогтардан құралады). #Жас темір жолшылар кеңесі (оның құрамы үйірме мүшелерінің жалпы жиналысында сайланады). Бірінші балалар темір жолы Тбилисиде (1935) ұйымдастырылды. Қазақстанда алғашқы балалар темір жолы 1946 ж. Целиноградта салынды. Республикада 3 қалада (Алматы, Қарағанды, Целиноград) балалар темір жолы бар. Республикамыздың балалар темір жолдарының жанында 1422 мүшесі бар түрлі техникалық 112 үйірме жұмыс істейді. Сонымен қатар темір жол мектерінде балалар темір жолдарының басқаруымен жұмыс істейтін 95 үйірме бар, оған 1081 оқушы қатысады (1971). Дереккөздер
Airtight Games

Airtight Games — 2004 жылы FASA studio, Will Vinton studios, Microsoft және басқа да студияларының бұрынғы қызметкерлерімен негіздеген тәуелсіз бейнеойындардың әзірлеушісі. Жасалған ойындар * Dark Void * Quantum Conundrum * Pixld * DerpBike * Soul Fjord * Murdered: Soul Suspect Дерексөздер *[http://www.airtightgames.com/ Компанияның ресми сайты]
Лискун

Лискун Ефим Федорович (26. 10. 1873, Черновиц обл., Атаки с.,—19. 4. 1958, Москва) — мал өсіру саласьш-дағы совет ғалымы, ВАСХНИЛ академигі (1934), РКФСР-дің еңбек сің. ғылым қайраткері (1934). Москва а. ш. ин-тын бітірген (1900), 1906 жылдан профессор. Ол Петроградтық орман ин-тыпда (1918) жөне К. А. Тимирязев атынд. Москва а. ш. академиясында 1923 жылдан қызмет істеді. Л — совет зоотех. ғылымының негізін салушылардың бірі. Оның негізгі еңбектері («Краснын немецкий скот», 1911, «Русское отродья крупного рогатого скота», 1928; «Отечественные породы крупного рогатого скота», 1949, «Крупный рогатып скот», 1951 т. б.) отандық мал тұқымдарын зерттеу және жетіл-діру мәселелеріне арналган. Ол дала қызыл сиыры, қырғыз сиыры және астрахань сиырьна тәжірибе жүрп- зіп, тұқымның сапасы малдың күті-міне, азықтандыруға байланысты өз-геретіяін дәлелдеді. Москва обл-ның бірқатар колхоздарында тәжірибе жүргізіп (1936) сиырдың сүттілігін 2—3 есе көтеруге болатынын көрсетті, мал тұқымын жақсартудың жолдарын белгіледі. Москвадағы мемл. мал ша-руашьшық музейіне Л-нық есімі бе-рілді (1950). Ол — мал өсіру жөнін-дегі бірнеше оқулықтың авторы. КСРО Мемл. сыйлығының лауреаты (1943), 4 рет Ленин орденімен, 3 Еңбек Қызыл Ту ордені, «Құрмет Белгісі» ордені және медальдармен марапаталған. Дереккөздер
Ауыз суды тазарту

Мақсаты Ауыз суды және тазартылған сарқынды суларды зарарсыздандыру бойынша осы нұсқаулық (бұдан әрі - Нұсқаулық) Қазақстан Республикасы (ҚР) Су және Экологиялық кодекстерін, «Халық денсаулығы және денсаулық сақтау жүйесі туралы» ҚР кодексін, «Қазақстан Республикасындағы сәулет, қала құрылысы және құрылыс қызметі туралы» ҚР Заңын /1-4/ іске асыру мақсатында әзірленген. Нұсқаулық «Халыққа арналған ауыз судың қауіпсіздігіне қойылатын талаптар» техникалық регламентінің, «Сумен жабдықтау. Сыртқы желілер және құрылыстар» ҚР ҚНжЕ-нің 4.01-02-2009 /8,6/ және Қазақстан Республикасының қалалық мен ауылдық елді мекендерін сумен жабдықтау және су бұрудың (СжС) жаңа жүйелерін жобалауды және жұмыс істеп тұрғандарын қайта жаңартуды реттейтін басқа да нормативтік құқықтық актілерді іске асыру мақсатында әзірленді. Тазарту барысындағы қадағалаулар Ауыз суды жер асты және жер үсті көздерінің суынан (міндетті түрде алдын ала тазартқаннан кейін) дайындаудың барлық жағдайларында оны зарарсыздандыру керек. Жер асты су көзінде (су көзі қорғалған) бактериялық, вирустық және паразиттік ластанудың пайда болу мүмкіндігі болмаған жағдайларда одан алынатын суды мемлекеттік санитарлық-эпидемиологиялық қадағалаудың (МСЭҚ) жергілікті органдарының шешімі бойынша зарарсыздандырмауға болады. Тазартылған сарқынды сулар мен тұнбаларды зарарсыздандыру елді мекендерге су бұру жүйелерінің тазарту құрылыстарының жобаларына сәйкес, ал бірқатар жағдайларда су бұру жүйесінің тазарту құрылыстарының құрамына және оларды пайдалану деңгейіне байланысты МСЭҚ жергілікті органдарының шешімі бойынша жүргізілуі тиіс. Ескерілетін ережелер Нұсқаулық «Сәулет, қала құрылысы және құрылыс саласындағы мемлекеттік нормативтер. Негізгі ережелер» ҚР ҚНжЕ-нің 1.01-01-2001 талаптарына /7/ сәйкес әзірленді. Нұсқаулық ғылымның, техника мен технологияның қазіргі заманғы жетістіктеріне негізделіп, ТМД, ЕО, АҚШ елдерінің және техникалық жағынан дамыған басқа елдердің қолданыстағы заңнамасымен және Қазақстан Республикасының нормативтік-техникалық құжаттарымен өзара байланысты осы елдердің халықаралық, өңіраралық және ұлттық стандарттарын ескереді. Дереккөздер
Темір тапшылық анемиясын алдын алу

Біріншілік алдын алу Біріншілік алдын алу шаралары анемиясы жоқ, бірақ оған бейімділігі бар адамдар тобына жүргізіледі: :• жүктілік пен емізетін аналар; :• жасөспірім қыздар, әсіресе етеккірі көп келетін; :• донорлар; :• көп және ұзақ жүретін етеккірі бар әйелдер. Жүкті әйелдердің ТТА алдын алу. Барлық жүкті әйелдер 8 апталық жүктілікте келесі топтарға бөлінеді: 0 (нөлдік) – жүктілігі қалыпты өтіп жатқан әйелдер. Оларға жүктіліктің 31-ші аптасынан 8 аптаға 30-40 мг ЭТ бар темір препараты беріледі. Ол үшін ферроплексті 1 түймеден күніне 3-4 рет тағайындайды. 1-ші топ – қан талдауы қалыпты, бірақ анемия пайда болу қаупі бар жүкті әйелдер :• жүктілікке дейін көп, ұзақ жүретін етеккірі болған; :• қан жоғалту немесе темір сіңірілуінің бұзылыстары бар асқазан-ішек жолының дерттері (эрозивті гастрит, асқазан мен 12 елі ішектің ойық-жара ауруы, созылмалы энтерит және т.б.); :• жиі босану (аралары 2 жылдан аз, ең кемінде үш рет босану); :• тағаммен темірдің жеткіліксіз түсуі; :• инфекция-қабыну ошақтарының болуы; :• жүктіліктің ерте токсикозында жиі құсу. Алдын алу шараларын 12-13-ші аптадан 15-ші аптаға дейін, содан соң 21-шіден 25-шіге дейін, 31-32-шіден 37 аптаға дейінгі аралықта 30-40 мг ЭТ беріледі. 2-ші топ – 20-шы аптадан кейін анемия пайда болған әйелдер Жүкті әйелді (әртүрлі этиологиялық қан кетулерді жоққа шығару үшін) мұқият зерттеу қажет, содан кейін ТТА емі сияқты емдейді. Егер анасының ТТА емделмесе, онда темір тапшылығы ұрпаққа өтуі мүмкін, сондықтан міндетті түрде жүкті әйел емделу керек. 3-ші топ – ТТА бар әйелдің жүкті болуы Анемияның генезі анықталған соң, ТТА толық емі жасалғаннан кейін темір қорын толықтыру қажет (8 аптадан 2 курс). Темір дәрісіне антиоксиданттарды (Е витамині, аевит, С витамині, поливитаминдер жинағы, кальций препараттары) қосу керек. Ұзақ және көп етеккірі бар әйелдердің ТТА алдын алу шаралары. 6 апталық алдын алу емінің 2 курсы (күніне 30-40 мг ЭТ) немесе етек- кірінен кейін 7-10 күннен әр ай сайын бір жыл бойы қолданады. Екіншілік алдын алу Екіншілік алдын алу бұрын ТТА болып, емделген және ТТА қайталау қаупі бар (көп жүретін етеккірі, жатыр фибромиомасы және т.б.) адамдарда жүргізіледі. Бұл науқастарға ТТА емін қабылдағаннан кейін алдын алу курстарын 6 апта бойы (тәулігіне 40 мг ЭТ) жүргізілгеннен соң, жылына 6 апталық курсты 2 рет қайталауды, немесе әрбір етеккірінен кейін 7-10 күн темір дәрілерін қолдануды ұсыну қажет. Міндетті түрде бұл науқастар күніне 100 г ет жеуі керек. Дереккөздер
Күңгірт қызылкүрең

Күңгірт қызылкүрең – астралылар тұқымдасына жататын көп жылдық өсімдіктер туысы. Отаны АҚШ-ты. Бақтарда әсемдік үшін және дәрілік шөп ретінде өсіріледі. Қазақстанда оңтүстік өңірлерде өсіріледі. Ботаникалық сипаты * Биіктігі 60-100 см. * Сабағы тік, жоғарғы бөлігінде бұтағы аз, қысқа сирек түк басқан. * Жапырақтары жұмыртқа пішіндес, төменгі және ортаңғы жапырақтары сағақты, жоғарғы бөлігі сағақсыз. Ұзындығы 8-15 см, ені 4-6 см-дей, ұшына қарай үшкір, ұсақ қатты түгі бар, ойық жиекті. Орама жапырақтары 3-4 қатарлы, қысқа түк басқан, ішкі қатардағылары жасыл түсті нәзік, 2 - 4 қатардағылары қатты. * Тілшелі 10-20 гүлі қызғылт, күңгірт түсті. Гүл жапырағы қандауыр тәрізді, ұшы үшкір тікенекті. Күн сәулесі жақсы түскен кезді, жартылай көлеңкелі жерлерде жақсы өседі. * Тұқымы жалпақ пирамида тәрізді, жоғарғы жағында тісті жиекті. Маусым-қазан айлары аралығында гүлдеп, жеміс береді. Емдік қасиеті Құрамында флавоноидтар, шайыр, полисахаридтер, сапониндер, глюкозидтер, эфир майлары және т.б. бар. Дәрілік өсімдік ретінде созылмалы ауруларда, жара мен күйікті емдеуде, орталық жүйке жүйесін нығайтауда, ал жаңа жиналған гүлінің шырынын қан ұйытуда қолданады. Тағы қараңыз * Эхинацея фито-шайы Дереккөздер
Суды зарарсыздандырудың физика-химиялық әдістері

Тиімділігі Қазіргі уақытта перспективалы деп саналатын тотықтырғыш технологиялар әзірленіп жатыр, олар судан өте төмен шоғырлануына дейін қоспаларды жоя алатын физикалық және химиялық әдістердің кең диапазонын қамтиды. Осыған мынадай әдістер жатады: УК+О3, УК+Н2О2, УК+О3+Н2О2, УКО+ультрадыбыс және басқа. Осы әдістердің көмегімен зарарсыздандырудың өте жоғары тиімділігіне қол жеткізу күтіліп отыр, ол синергетикалық әсерге, яғни жеке әсерлердің қолданылатын әр амал мен әдістен өзара күшейтуге негізделген. Тотықтырғыштарды (суға УК сәуле түсірмей) қолдана отырып, зарарсыздандырудың қазіргіу заманғы әдістері вирустар, спормды нысандар, қарапайым цисталарды жеткілікті түрде тиімді инактивтемейді. Судан микроорганизмдерді, атап айтқанда қатқыл дисперсті қоспаларға жататын гельминттер мен ірі бактериялар цистерін жоюға жиі тұндырумен және сүзгілеумен қол жеткізіледі. Барлық физика-химиялық және сорбцті әдістер өздігінен немесе қосылып суды микроорганизмдерден тазартудың қажетті деңгейін қамтамасыз етпейді. Олардың зарарсыздандырудың химиялық дезинфектанттар немесе физикалық әдістермен үйлесуі ғана қажетті нәтижелерге қол жеткізуге мүмкіндік береді. Суды зарарсыздандырудың шетелдік және отандық тәжірибесін талдау мынаны көрсетеді, қазіргі уақытта хлорлауға баламалы суды зарарсыздандырудың экологиялық жағынан неғұрлым таза және қауіпсіз әдістері қарқынды түрде әзірленіп жатыр. Белгілі әдістердің көбі өндірістік сынақтар сатысында шағын тазарту құрылыстарына енгізіліп жатыр және кеңінен қолдану үшін ұсынылатын әмбебаптар қатарына жатпайды. http://kk.convdocs.org/docs/index-12983.html?page=3 Дереккөздер
Ловать

Ловать — РФ-тің Псков және Новгород облыстарындағы өзен. Ұзындығы 530 км, алабының ауд. 21,9 мың км². БССР-дің солтүстік-шығысындағы Ловатец көлінен басталып Ильмень көліне құяды. Жауын-шашын, жер асты суымен қоректенеді. Орташа су шығыны 105 м3/сек (сағасынан 193 км жерде). Ноябрьдің аяғында қатып, наурыз — апрельде мұзы түседі. Ірі салалары: Локня, Редья, Полисть, Кунья. Ағаш ағызылады (490 км), төменгі ағысында (70 км) кеме жүзеді. Ловать бойында — Великие Луки және Холм қалалары орналасқан. Дереккөздер
Су құбырын тазалаудың механикалық әдісі

Қолданылуы Механикалық тазалау тәсілі құбырлардан жіберілетін судың металға агрессивті әсерінің нәтижесінде пайда болатын адырлы темір шөгінділерді, сондай-ақ темір қоспаларымен цементтелетін түп шөгінділерін жою кезінде қолданылады. Бұл үшін ершті щеткалар, скребті тазартқыштар және су бұру үшін құбырларды тазарту кезінде осындай қолданылатын басқа құралдар қолданылады. Осы құрылғыларды құбырлар бойымен шығырдың көмегімен тросалар арқылы тасиды. Егер су құбыры желілерінде тазарту құрылғыларын енгізу үшін тесіктер көзделмесе, онда тазартқыш пен арнайы үлгілі бөлікті орнату үшін құбырдың ұзындығы 0,6-1,5 м учаскесін ойып алу қажет. Осы үлгілі бөлік арқылы бастапқыда қалтқысы бар жіпті жібереді, кейін тазарту тросын бойлап жіберу. Дереккөздер
Су құбырын тазалаудың химиялық әдісі

Қолданылуы Тазартудың химиялық тәсілі химиялық реагенттердің шөгінділерді еріту қабілетіне негізделген. Тазартылатын құбыр 20 %-ға ингибирленген тұз қышқылымен толтырылады, ол шөгіндіні ерітеді. Кейін қышқылды жояды және құбырды шаяды. Бұл тәсіл құбырларда тығыз карбонатты шөгінділер болғанда қолданылады. Тазартылатын учаскелердің ұзындығы бұл ретте 500 м дейін жетеді. Тәсіл тиімді, бірақ тазартылатын құбырды істен ұзаққа шығаруды талап етеді. Дереккөздер
Су құбырын тазалаудың гидропневматикалық тәсілі

Қолданылуы Гидропневматикалық тәсіл тазартылатын құбырда бір уақытта сумен бірге сығылған ауа жіберілуге негізделген, ол судың қозғалу жылдамдығын арттырады және ауанын белгілі көлемі мен кезектесетін тез өтетін сулы «тығындар» түріндегі ағынның өзіндік типін құрады. Мұндай ағыс ағынның құйындалуымен, үлкен жергілікті жылдамдықтармен және құбырдың бетіне судың гидравликалық соғылуымен бірге жүреді. Сулы «тығындардың» құбырдың бетіне жергілікті гидравликалық соғылулары қауіпсіз болып келеді, яғни олар құбырда жылжитын ауаның жинақталуымен амортизацияланады. Бұл ретте шөгінділер бұзылады және шығарылады. Тазартылатын учаскенің ұзындығы 500-1000 м құрайды. Шармен құбырды гидромеханикалық жуу құбырдан жұмсақ және тұтқыр, сондай-ақ тығыз шөгінділерді жоюға мүмкіндік береді. Бұл жағдайда құбырда құбырдың диаметріне тең диаметрімен арнайы келтеқұбыр орнатылады. Істен шығарылған құбыр келтеқұбырдың қасындағы онда ашылған қақпа кезінде қолмен ажыратылады және осы жерге тросқа жалғанған шарды люк арқылы осы салады. Соңғыны алдын ала келтеқұбырдың қақпағындағы сальникті құрылғы арқылы өткізеді. Ысырмалар, шарлар, шығырдың көмегімен троспен тоқтатылатын судың әсерімен тербеліс қозғалысы келеді және өзінің қабырғаға соғылуларымен қатты шөгінділерді бұзады, олар судың ағынымен кетіп шығарылады. Шардың диаметрі тазартылатын құбырдың кемінде 0,8 диаметрі болуға тиіс. Дереккөздер
Су құбырын тазалаудың гидромеханикалық тәсілдері

Тазартудың гидромеханикалық тәсілдері: *серіппелі жонғыштардан тұратын снарядпен; *арнасы бар саптамамен. Снарядпен тазартудың гидромеханикалық тәсілінің мәні тазартылатын құбырға жіберілетін су қысымының әсерімен ұзындығы бойында жұмыс істейтін серіппелі жонғыштардан тұратын снаряд монтаждау (құбырдың басқа жағынан шөгінділерді шығару үшін ашық жылыспа орнатылады). Осы снарядтарды тазарту жылдамдығы 3-5 км/сағатты құрайды. Снарядтың жұмыс істеуі үшін қажетті шарттар – құбырда тарылатын және тез бұрылатын жерлердің болмауы. Екінші әдісте тазартылатын құбырға 500 атм дейінгі қысыммен су жіберілетін арнасы бар саптама түсіріледі. Арнаның қозғалысы арнаның басы мен аяғында жұмыс істейтін реактивті күштердің әртүрлі болатын әсерімен өтеді. Учаскенің ұзындығы шамамен 400 м құрайды және негізінен шлангының 200 м ұзындығымен лимиттеледі. Көрсетілген гидромеханикалық тәсілдермен құбыр толық тазарады. Дереккөздер
Ауаны қолданбай құбырды жуу

Құбырдың пайдаланылатын желісі былай шайылады: *желінің кез келген орнынан немесе үйден ажыратқанда су бөлу кранынан қайта алынған бактериологиялық талдаулардың нашар көрсеткіштері кезінде; *үйге қосылатын суды өлшегіштердің жиі ластануы кезінде немесе тұтынушылардың су бөлу крандарына лай су түскен кезде (немесе құм); *су қозғалысының төмен жылдамдығымен тұйық желілер мен жүйелерді профилактикалық тазарту үшін; *жоспарлы монтаж жұмыстарын (ою) орындағаннан және зақымданған құбырларды жөндегеннен кейін; Тарату желілерін жуу өрт басы (жеңілдетілген стендер) немесе өрт гидранты алынатын кезде оның орнына өрт тіреуіне орнатылатын шығырмалы рәзеңке түтік құбыры бар арнайы келтеқұбыр арқылы жүргізеді (гидранттың орнына түтік құбыры бар келтеқұбырды орнатқанда су құбырлармен тез жылжиды). Жуудың алдында шайлатын желіні ысырмаларады жабу арқылы ажыратады: шайлатын учаскенін соңында, ең төменгі орнында өрт басын немесе келтеқұбырды орнатады. Кейін учаскенің қарама-қарсы соңында бірнеше айналымға ысырманы ашады және суды жібереді. Су жіберуді ысырмамен жуу үздіксіз және шаятын су тұрғын үйлерді, бақшаларды, кәсіпорындардың аумағы мен үй-жайларын баспайтындай қылып реттеледі. Егер суды шығару орны шайлатын учаскенің ортасында орналасса, онда жууды учаскенің екі жағынан кезек-кезекпен суды жібере отырып жүзеге асыруға болады. жуылатын учаскенің ұзындығы жергілікті жағдайларға, бүйір тармақтарын ажырату мүмкіндігіне байланысты таңдалады және 1 км аспауы тиіс. Егер жуу желісі ұзын болса, онда оны учаскелерге бөліп шаяды, коректендіретін магистральдерге жақын орналасқан учаскелерден бастайды. Орташа 2-3 атм қысыммен диаметрі 150 мм құбырларда 1 м/сек. Шайған кезде су қозғалысының қажетті жылдамдығы бір өрт гидрантының жұмысымен қол жеткізуге болады. Диаметрі 200-350 мм құбырларында бұл жылдамдық екі өрт гидранттарын пайдаланумен немесе арнайы шығарындыларды пайдаланумен жетеді. Су құбырларында темір шөгінділер болған жағдайда шайғанға дейін ұзақ байланысумен хлордың артық мөлшерімен суды алдын ала хлорлау қажет. Судың лайлығының ұлғаюымен байланысты соңғы жуу уақыты таза стаканға немесе сынамаға құйылған шаятын судың мөлдір болу деңгейі бойынша жергілікті жерде анықтайды. Суды бактериологиялық талдаудың нашар көрсеткіштеріне байланысты жуулар қанағаттанарлық талдау алғанға дейін жүргізеді. Жуғаннан кейін судың нашар талдауларын алғанда гидропневматикалық жууды жүргізеді. Дереккөздер
Топан

Топан — астық және бұршақ тұқымдас дақылдарды бастыру, тазартудан кейінгі қалдық. Мұнда дән қауызы, масақ, пыш болған дән, арам шөп дәні, өсімдік жапырақтары болады. Орта есеппен 1 га күздіктен 2-4 ц, жаздық дақылдан 1-2 ц топан түседі. Топынның нәрлілігі сабаннан 2 есеге жуық артық, сапасы орташа пішінге жақын болады. Мысалы, 100 кг бидай сабанында 22, сұлы сабанында 30 азық өлшемі болады. Ең жақсысы тары мен сұлы топаны; бұоарды жылқы жақсы жейді, бидай мен арпа топаны қылтықты болғандықтан сиырға беріледі. Топанды жүгері балаусасына, қызылша жомына, бақша дақылдарына қосып сүрлеп береді. Мұндай мүмкіндік болмаған жағдайда топанды тұзды суға шылап, булап жұмсартып, не жем сеуіп, сірне қосып береді. Бұршақ тұқымдас дақылдың топанында протеин көбірек, әсіресе, соя, жасымық, зығырдың топаны құнарлы. Дереккөздер
Джон Ларрокет

Джон Ларрокетт (; , Жаңа Орлеан, Луизиана, АҚШ) — америкалық театр және кино актёрі, бес мәрте «Эмми» (1985, 1986, 1987, 1988, 1998) сыйлығының, «Тони» және «Драма Деск» (2011) сыйлығының лауреаты, «Алтын глобус» (1988) сыйлығының номинанты. Биографияcы Актёрдың толық аты-жөні — кіші Джон Эдгар Бернард Ларрокетт . Ол 1947 жылы Луизиана штатының Жаңа Орлеан қаласында теңізшінің отбасында дүниеге келген. Балалық шағында кларнет пен саксофонда ойнаған. 1973 жылы Ларрокетт Голливудке қоныс аударды. Түскен фильмдері *1974 - Техастық шынжыр ара қырғыны (The Texas Chain Saw Massacre). Әңгімеші *1975 - Санфорд пен ұл (Sanford and Son). Мюррей Стейнберг *1975 - Коджак (Kojak). Теңізші *1979 - Үштік компания (Three's Company). полиция қызметкері *1980 - Жүрек соғысы (Heart Beat). тележүргізуші *1980 - Басқа штаттар (Altered States). техник *1981с Морк пен Минди (Mork & Mindy). Баба Хоуп *1981 - Сызғандар (Stripes). капитан Стиллман *1982 - Даллас (Dallas). Филипп Колтон *1982 - Мысық адамдар (Cat People). Бронт Джадсон *1983 - Ымырт алаң (Twilight Zone: The Movie). К.К.К. *1984 - Таңда (Choose). MeБилли Эйс *1984 - Жұлдыз жол 3: Спок ізімен (Star Trek III: The Search for Spock). Малтз *1984 - Бұршақ ет 2 (Meatballs Part II). лейтенант Феликс Фоксглов *1984— 1992 - Түнгі сот (Night Court). Дэн Филдинг *1987 - Көрмей кездесу (Blind Date). Дэвид Бедфорд *1990 - Жынды үй (Mad House). Марк Баннистер *1991 - Джон Ф. Кеннеди. (JFK). Джерри Джонсон *1993— 1996 - Джон Ларрокет шоуы (The John Larroquette Show) Джон Хемингуэй *1994 - Ричи Бай(Ri¢hie Ri¢h). Лоуренс Ван Дог *1995 - Дэйвтің әлемі (Dave's World) адвокат Дэйва *1997— 2002 - Тәжірибе (The Practice) Джои Херис *1999 - Пэйн (Payne). Роял Пэйн Дереккөздер Сыртқы сілтемелер *
Тоңазыту машинасы

Тоңазыту машинасы - жасанды салқындату (суыту) процесін сырттан келтірілген энергия арқылы жүзеге асыратын машина. Ол компрессорлық, жылулық және термоэлектрлік болып ажыратылады. Компрессорлық тоңазыту машинасы Компрессорлық тоңазыту машинасында — газды және булы тоңазыту машинасы.Компрессорлық тоңазыту машинасында (газды және булы тоңазыту машинасы) сығу процесі тоңазыту агентігінің көмегімен атқарылады. Жылулық тоңазыту машинасы Жылулық тоңазыту машинасында абсорбциялық және бу эжекторлық тоңазыту машинасы жылу эенргиясы пайдаланылады. Термоэлектрлік тоңазыту машинасы Термоэлектрлік тоңазыту машинасындағы салқындату процесі Пельтье құбылысын пайдалануға негізделген. Тоңазыту агенті Тоңазыту агенті - тоңазыту машинасының жұмыстық заты. Бу компрессиялық тоңазыту машиналарында тоңазыту агенті ретінде фреондар (фреон-12, фреон-13, фреон-22 т.б.), аммиак, көмірсутектер (пропан, этан, этилен) т.б., абсорбциялық тоңазыту машиналарында аммиактың судағы ерітінділері мен бромды литий, ал бу эжекторлық машиналарда су буы пайдаланылады.
Ақ тұңғиықгүл

Ақ тұңғиықгүл (су лалагүлі, әсиягүл, нимфея) - Қазақстан далаларындағы тереңдігі 2 метрге дейінгі көлдер мен өзендерде кездесетін көпжылдық су өсімдігі. Тұңғиықгүл гүлінің құрылысын зерртей келе неміс ақыны әрі табиғат зерттеумен айналысқан Гете гүл элементтері - түрі өзгерген жапырақ деген болжам айтыпты. Ақ тұңғиықгүл гүлдерінің қықық биологиялық ерекшелігі бар: ашық күндері ол таңғы сағат сегізде ашылып, кешкі бес-алты шамасында жабылады. Көптеген халықтарда тұңғиықгүд жоралық өсімдік саналады. Ежелгі Египетте перғауын таққа отырған кезде, оны құдай ұрпағы деп қабылдаудың белгісі ретінде су лалагүлінен өрілген шір кигізетін болған. Ежелгі Грекияда тұңғиықгүл сұлулық пен шешендіктің нышаны саналған. Қыздар тұңғиықглден өрілген шірді қалыңдықтың басына кигізетін. Дереккөздер "Қазақстанның керемет флорасы"
Николай Васильевич Томский

Николай Васильевич Томский (1900—1984) - совет мүсіншісі, КСРО халық суретшісі (1960), КСРО Көркемсурет академиясының толық мүшесі. Профессор (1949). Әлеуметтік Еңбек Ері(1970), 1950 жылдан КОКП мүшесі. 1927 жылы Ленинградтың Кәсіптік-көркемсурет техникумын (В.В.Лишев шеберханасы бойынша) бітірді. Совет Суретшілері одағы Мәскеу бөлімінің Көркемсурет институтында сабақ берді, 1964-1970 жылы ректор лауазамын атқарды. Томский Николай Васильевич Ленинградтағы С.М. Киров (1938), Воронеждегі В.И. Ленин (1940), Белгородтағы И.Р. Апанасенко (1949), Вильнюстегі И.Д. Черняховский (1950), Мәскеудегі Н.В. Гоголь (1951), Севастопольдегі П.С. Нахимов (1959), Берлиндегі В.И.Ленин (1970) ескерткіштерінің, П.А. Покрышев, А.С.Смирнов (екеуі де 1948), т.б. көптеген мүсін-портреттердің авторы. Үшінші, 6-9 саулауынының РКФСР Жоғары Советінің депутаты. КОКП 24-25 съезінің делегаты. Марапаттары *КСРО Мемлекетінің сыйлығы (1941), *КСРО Мемлекетінің сыйлығы (1948), *КСРО Мемлекетінің сыйлығы (1949), *КСРО Мемлекетінің сыйлығы (1950), *КСРО Мемлекетінің сыйлығы (1952) *Лениндік сыйлықтың (1972) лауреаты. *3 Ленин ордені *Еңбек Қызыл Ту ордені (29.12.1960) Таңдамалы еңбектері {|class="graytable" Дереккөздер
Әйел қырыққұлағы

Әйел қырыққұлағы — Жоғарғы сатыдағы өсімдіктердің Қырыққұлақтәрізділер бөлімінің Athyriaceae тұқымдасының биологиялық түрі, Қазақстан жерінде таралған қырыққұлақтардың бірі. Ірі, селдірлеу, қауырсынды жапырағы оны солтүстік орманында өсетін әдемі сәндік тропик өсімдігіне ұқсатып тұрады. Атауы оның бейнесі қарай берілген - ол еркек қырыққұлаққа қарағанда әдемірек болып келеді. Әйел қырыққұлақ қоңыржай және солтүстік климаттық зоналардағы ең әдемі де кеңінен танымал орман қырыққұлағына жатады. Әйел қырыққұлақтың нәзік жапырақтары өте жеңіл, салмағы жоқ секілді көрінгенімен, ұзындығы 1 метрге жейін жетуі мүмкін. Әйел қырыққұлақ әдетте ылғалды көлеңкелі орманды, бұталар нуын, шалғындықтар мен өзен жағалауларын мекендейді, кейде батпақты жерлерде де кездеседі. Елімізде оны Солтүстік Қазақстанның, Алтайдың ормандарынан жиі көруге болады. Түршелері The Plant List мәліметі бойынша Әйел қырыққұлағының келесі түршелері белгілі: * Athyrium filix-femina subsp. angustum R.T. Clausen * Athyrium filix-femina var. angustum (Willd.) G. Lawson ** syn. Allantodia angustatum (Willd.) Desv. ** syn. Aspidium angustum Willd. ** syn. Athyrium angustum var. laurentianum Butters ** syn. Athyrium filix-femina subsp. angustum R.T. Clausen ** syn. Athyrium filix-femina var. michauxii (Spreng.) Farw. ** syn. Athyrium filix-femina f. rubellum Farw. * Athyrium filix-femina subsp. asplenioides Hultén * Athyrium filix-femina var. asplenioides (Michx.) Farw. ** syn. Allantodia asplenioides (Michx.) Desv. ** syn. Aspidium asplenioides (Michx.) Sw. ** syn. Athyrium asplenioides (Michx.) A.A. Eaton ** syn. Athyrium asplenioides f. subtripinnatum Butters ** syn. Athyrium filix-femina subsp. asplenioides Hultén ** syn. Nephrodium asplenioides Michx. * Athyrium filix-femina subsp. californicum Hult * Athyrium filix-femina var. californicum Butters ** syn. Athyrium filix-femina subsp. californicum Hult * Athyrium filix-femina var. cyclosorum Rupr. ** syn. Asplenium cyclosorum (Rupr.) Fernald ** syn. Asplenium filix-femina var. cyclosorum Ledeb. ** syn. Asplenium filix-femina var. sitchense Ledeb. ** syn. Athyrium filix-femina subsp. cyclosorum (Rupr.) C. Chr. ** syn. Athyrium filix-femina var. sitchense Rupr. * Athyrium filix-femina subsp. cyclosorum (Rupr.) C. Chr. * Athyrium filix-femina var. dentigera (Wall. ex C.B. Clarke) Bedd. * Athyrium filix-femina var. dombeyi (Desv.) Hieron. * Athyrium filix-femina var. flabellulata (C.B. Clarke) Bedd. * Athyrium filix-femina var. michauxii (Spreng.) Farw. * Athyrium filix-femina subsp. pectinatum (Wall. ex Mett.) Á. Löve & D. Löve * Athyrium filix-femina var. pectinatum (Wall. ex Mett.) Bedd. * Athyrium filix-femina var. polyspora (C.B. Clarke) Bedd. * Athyrium filix-femina f. rubellum Farw. * Athyrium filix-femina var. rubripes Kom. * Athyrium filix-femina var. sitchense Rupr. * Athyrium filix-femina f. strictum (Gilbert) J.T. Howell ** syn. Athyrium cyclosorum var. strictum Gilbert Дереккөздер
Стефан Банах

Стефан Банах (, , 30 наурыз 1892, Краков — 31 тамыз 1945, Львов) — көрнекті поляк математигі, Львов университетінің профессоры (1924), осы университетінің физико-математика факультетінің деканы (1939). Осы күнгі функционалдық анализдің негізін салушылардың бірі,өз атымен аталған кеңестік теориясын алғаш рет жасаушы. Б.Львов университеттің профессоры (1924),Львов Сов. Украинаға қайта қосылғаннан (1939))) кейін сол университеттің физика-математика факультеттінің деканы болған. Польшаны басып алған кезде неміс-фашист басқыншылары "институт" деген мазақ атпен ажал лагерін ашып,Банахты т.б. ғалымдарды қорлап,сонда қамауда ұстаған.Банах 53 еңбек жариялаған,негізгі шығармасы- "Сызықтық операциялар теориясы" поляк тілінде басылып шыққан (1931),ол француз (1933) және украин (19748) тілдеріне де аударылған. Елеулі еңбектері * Banach S., Œuvres, Warszawa, PWN, 1967 * Banach S., Œuvres, Warszawa, PWN, 1979 * Банах С., Дифференциальное и интегральное исчисление, М., Наука, 1966 * Банах С., Курс функціонального аналізу (лінійні операції), К., Радянська школа, 1948 Тағы қараңыз * Банах кеңістігі Дереккөздер *
Миранда Керр

Миранда Мэй Керр (ағылш.Miranda мамыр Kerr,туғ.20 сәуірде 1983,Сидней) — австралиялық супермодель,Victoria's Secret-тің періштелерінің бірі болып саналады. Өмірбаяны Миранда Мэй Керр Сиднейде туды, бірақ Ганнеда қаласында өсті (Жаңа Оңтүстік Уэльс).Ода француз,филиппин,шотландық пен ағылшан тамырлары бар.Миранда Victoria’s Secret-те бірінші австралиялық әйел болып, Portmans компанияның тұлғасы болды.Керр сәнді индустрияда 1990 жылдардан әйгілі болып кетті (Australian nation-wide model search-тегі жеңістен кейін).Миранданың карьерасы Эрик Себан-Мейер фотографымен Ober Jeans Paris-ке арналған 2004 ж жасалынған жарнамалау науқаныдан басталды. Данқтылықты Миранда Керр Billabong компаниясымен ынтымақтастықтан кейін алды. Содан ол азиялық пен австралиялық базарында жұмыс істеп, кейін Нью-Йоркқа шақырылды. 2004 жылы Next компаниясына шартқа қол қойды.Сол уақыттан бастап,ол бірнеше «Baby Phat», «Levi’s», «Betsey Johnson», «Rock and Republic», «Blumarine Swimwear», «L.A.M.B.», «Voodoo Dolls», «Neiman Marcus», «Roberto Cavalli», «Maybelline» сияқты әйгілі брендтермен жұмыс істеуге бастады. Бірақ ең үлкен табыс оған Victoria's Secret компаниясымен шартқа қол қойғаннан кейін келді Оның суреттері бірнеше «Harper’s Bazaar Australia», «Sunday», «Rolling Stone Australia magazine», «Elle Mexico magazine», «GQ Germany magazine», «Instyle», «Vogue Espana», «Vogue Italia», «Elle Korea», «Numero», «Glamour», «Vogue Australia», «Elle UK», «Harper’s Bazaar UK», «Vogue Turkey», «Vogue Indonesia» сияқты журналдарда шықты. Ол сондай-ақ «Balenciaga», «Prada», «John Galliano», «Lanvin», «Loewe», «Chanel», «Viktor&Rolf», «Cristian Dior», «Stella McCartney», «Miu Miu» сияқты дизайнерлермен жұмыс істеді.Миранда Керр «Pirelli Calendar 2010» күнтізбесіне және «XOXO Spring/Summer 2009 collection» каталогына түскен. Ал 2009 ж қазаныңда Миранда өзінің Kora Organics деген органикалық косметикасын шығарды. 2013 жылдан бастап, Миранда «Victoria's Secret» періштесі болып саналмайды.
Әндіжан облысы

Әндіжан облысы — Ферғана аңғары өңіріндегі, елдіңшығыс бөлігінде орналасқан Өзбекстан облысы. Әкімшілік орталығы – Андижан қаласы. Облыстың басқа үлкен қалалары – Асака, Ханабад, Карасу. Облыстаң халық саны 2 672 330 (2011 жыл бойынша)-бұл ел ішінде төртінші көрсеткіш. Қырғызстанмен, Ферғана облысымен және Наманган облыстарымен шектеседі.Облыстаң жер аумағы – 4 240 км². Әкімшілік бөлінуі Облыстың әкімшілік ауданы — Әндіжан қаласы, облыстың ең үлкен қаласы болып табылады (400 мыңдай адам). Облыста 12 қала, 5 қала тектес ауыл және 95 ауыл бар. Экономикасы Облыс экономикасының шикізат өндірудегі басты салалары – мұнай және табиғи газ, әктас және озокерит өндіру.Қолайлы жылы климаттың арқасында бұнда мақта, жібек, қарбыз-қауын сияқты жеміс-дәндер өсіріледі. Дереккөздер 1. [http://www.uzinfoinvest.uz/rus/investiionnie_vozmojnosti/regioni/andijanskaya_oblast/ Андижанская область – Географическое положение, территория, климат.] 2. [http://www.andijan.uz/RUS/ – Информационный портал Андижанского областного хокимията]
Спектрогелиограф

Спектрогелиограф — күннің фотографиясын спектрдің айрықша бір ғана сызығын сәйкес монохромат сәулемен түсіретін аспап. Телескоп объективі Күн кескінін береді, бұл кескіннің алдында оған параллель болып, аспаптың саңылауы тұрады. Жарық К коллиметрдің әлгі саңылауынан призмалардың өтіп, жіктеліп, екінші трубаның түбінде спектр береді. Екінші өте тар саңылаудан бір ғана түсті монохромат сәуле өтіп, фотопластинкаға түседі. Күннің кескіні мен фотопластинка қозғалмай тұрады да, аспап тілдің бағытымен қозғалып отырады. Осылай, 1 – саңылау арқылы Күн бетіннің барлық сәулесі өтеді, ал 2- саңылаудан бір түрлі сәуле өтеді. Сөйтіп, Күн кескіннен тек қана не сутегі не гелий т.т сәулелерімен түсіріп алады. Бұл спектрогелиограмма арқылы Күн бетінде әрт үрлі элемент қалай таралғанын білуге болады. Дереккөздер
Белгісіз

Белгісіз - мәні аяқталуға тиісті шама. Мұны кейде анықталушы, ізделуші шама деп те атайды. Белгісізді мүмкін мәндер аймағының кез келген элементінің белгіленуі деп те қарастыруға болады. Айнымалыларды жазу үшін латын және грек әліпбиінің бас әріптері мен кіші әріптері қолданылады. Мүмкін мәндер аймағы, әдетте, әйтеуір бір сан жиыны болады. Дереккөздер Математика әлемі: Жалпы орта білім беретін оқу орындарының(мектеп, гимназия, колледж, лицей) оқушылары мен студенттеріне және математика әуесқойлары мен көпшілік оқырмандарға арналған математикалық пәндік энциклопедия.Нұрқанат Көбенқұлұлы.
Sagat

Sagat (жаналық) - норвегиялық тідінде шығарылатын газет, фюльке Финнмаркте (Норвегия) шығарылады;газеттің ақпараттары көбінесе саам тақырыптарына жазылады.Осы газетті 1978 жылдан бастап Йейр Вульфф басқарып жүр. Газеттің қалыптасуынаң кейін,бірінші жылдары газеттің ақпараттары солтүстіксаам тілінде жазылған,бірақ 1960 жылдардан бастап көбісі норвегиялық тілінде жазылып жүр.Ал 1970 жылдың ортасында,газеттің екі тілде жазылуы тасталды және барлық ақпарат норвегиялық тілде басып шығарылды. Шығару тарихы 1955 жылдың сәуірінде Финмарканың аймақтық өкіметінде саам тілінде газет шығару мақсатымен ұйымдық комитеті қалыптасты.Екі басты аттардан,Ságat және Sádni Doalvo-дан,бірінші ат қойылды. Бірінші газеттің нөмірі 1956 жылдың желтоқсаныңда Вадсе қаласында шығарылды және бірінші уақыттары газет апта сайын шығарып жүрілді,бірақ жақында газетте қаржы проблемалары пайда болды және маусымның 1957 жылда газет шығаруы тоқтатылды. 1958 жылдың күзінде газетті қайтадан шығару бастады,бірақ енді ай сайын шығарылуы сияқты.1961 жылдан бастап газет 2 айдың ішінде бір рет шығару басталды.Бірінші екі онжылдық қызметінде,газетте әлденеше рет қаржы проблемалары шыққан,тек 1970 жылдың ортасында қаржы ситуацияларды тұрақтандыруға шықты.1952 жылдан бастап газет А2 форматынан таблоид форматына ауыстырылды. Ең басында редакцияның базасы Вадсе қаласында болды,бірақ 1981 жылда Лаксэльвке ауысты. 2008 жылдың 1 қазанында Ságat күн сайын шығарылатын газет болды,нөмірлер аптасында 5 рет шығады,сейсенбіден сенбіге дейін.
Биссектор

Биссектор(латынша > - > және > - >), екіжақты бұрыштың - екіжақты бұрышты тең екі бөлікке бөлетін жарты жазықтық. Биссктордың шекарасы - екі жақты бұрыштың қыры болады. Биссектор екі жақты бұрыштың сызықтық бұрышының биссектрисасы екіжақты бұрыштың биссекторында жатады. Дереккөздер Математика әлемі: Жалпы орта білім беретін оқу орындарының(мектеп, гимназия, колледж, лицей) оқушылары мен студенттеріне және математика әуесқойлары мен көпшілік оқырмандарға арналған математикалық пәндік энциклопедия.Нұрқанат Көбенқұлұлы.
Хуан Мартин дель Потро

Хуан Мартин дель Потро - ( 1988 жылдың 23 қыркүйек айында Аргентина, Тандилде дүниеге келген) – аргентиналық кәсіби теннисшы. Жетістіктері Жеке сында әлемдегі экс-төртінші ракетка. Жеке сында Үлкен шлем турнирінің бір дүркін жеңімпазы (US Open-2009). Жеке сында 2012 жылғы жазғы Олимпияда ойындарының қола медалінің иегері. Жеке сында AТР сериясындағы турнирлерде 18 дүркін жеңімпазы (барлығы – 19). 2009 жылғы ең үздік Аргентина спортшысы, осы сында атақты футболшы Лионель Мессиды де озған. Жеке сында юниорлар арасында әлемдегі экс-төртінші ракетка. Жеке сында юниорлар (14 жасарлар) арасында өтетін Orange Bowl-2004 турнирының жеңімпазы. Жалпы Ақпарат Хуан Мартин Даниэль және Патрисия дель Потроның екі баласының бірі. Оның кіші қарындасының аты Джульета. Таныстарының арасында Энано, Полито, Дельпо деген жалған аттары бар. 7 жасынан тенниспен айналыса бастаған. Бірінші жаттықтырушысы – Марсело Гомес. Хартта өнер көрсеткенді үнатады. Әкесі кәсіби регбишы болған. Хуан Мартин испанша сөйлейді, және де ағылшын, итальян тілдерін игерген. Теннистан басқа архитектураны кәсіби жұмысы қылғысы келеді. Хоббилері – ол футбол, ғаламтор, музыка. Жеке сындағы Үлкен Шлем турнирларда өнер көрсетуі {| class="wikitable"
Колповский қызғалдағы

Биіктігі 15 – 35 см, пиязшығы жұмыртқа тәрізді, жуандығы 1,5 – 2 см, қара қоңыр, терілі, ішкі жағынан ұшы жатаған қалың түкті қабықты. Сабағы жалаңаш; жапырақ саны – 3 – 5, шамалы алшақ орналасқан , кірпікшелі, әдетте гүлден биік, төменгі таспа тәрізді, ені 1 – 3 см. Гүлі біреу; гүл шанағында бүтілген, гүл серігі сары, ұзындығы 2,5 – 6 см, сүйір, сыртқыларының жотасы көбіне күлгін реңді, кері сопақша, ішкілері кері сопақша тәрізді; аталықтары гүл серігінен 2 – 3 есе қысқа, тозаңдықтары сары, жіпшелерімен тең; түйіні аталықтардан шамалы қысқа, аналық ауызы орнықты дерлік. Сәуір мамыр айларында гүлдейді. Қазақстанда таралуы Далалы жерлерде және сары топырақты тау етегінде өседі. Жоңғар Алатауы, Іле, Күнгей Алатауы, Шу-Іле таулыры, Қырғыз жотасының солтүстік аласа таулары мен етегін бойлай, одан әрі Қаратаудың шығыс тау етегіне дейін кездеседі. Кейде Островский қызғалдағымен бірге кездеседі, онымен оңый будандастырып, ерекше түс формаларын береді, мысалы оны Қордай асуы ауданынан көруге болады. Дереккөздер Қазақстан қызғалдақтары
Лемон қызғалдағы

Биіктігі 20 – 50 см, пиязшығы жұмыртқа тәрізді, жуандығы 1,5 – 4 см, өте қатты терілі, қара қоңыр, жер бетіне дейін, соө,зылған, ішкі жағы қалың (кейде шамалы бұйра) түкті қабықты. Сабақтың жербеті бөлігі жерасты бөлігіне тең немесе ұзындау, гүл сидамымен бірге жалаңаш,; жапырақ саны төртеу, қайырылған немесе шамалы бүгілген, алшақ орналасқан, көкшіл сұр, жалаңаш, жиегі бұйра, тегіс, әдетте гүлге жетпейді, төменгі таспа тәрізді немесе сызықты таспа , ені 1,5 – 2,5 см. Гүлі біреу; сүл серігі сары, қызғылт сары немесе қызғылт, әдетте тек ішкі жағының төменгі бөлігі ғана қоңыр күлгін немесе қара күлгін дақты, ұзындығы 2,5 – 7 см, ұшы бірден сүйірілген қысқа сирек түктенген, сыртқылары кері жұмыртқа тәрізді немесе ұзынша ромб тәрізді, ішкілері кері үшбұрышты таспа тәрізді немесе кері үшбұрыш жұмыртқа тәрізді; аталықтары гүл серігенен 3 есе қысқа, жішелері жалаңаш, сары немесе жоғарғы жағы қалың күлін, тозаңдқтары сары, жіпшелерімен тең; түйінінің аналық ауызы орнықты; қорапшаның қалыңдығы 1 – 1,5 см, ұзындығы 2,5 – 3 см. Сәуір айында гүлдейді. Қазақстанда таралуы Құмда немесе түрлі түсті тау жыныстардың жиынтығы бар жерлерде өседі. Қызылқұм мен Түркістан флористикалық аймақтарында кездеседі. Қазақстанның « Қызыл кітабына» енген. Дереккөздер Қазақстан қызғалдақтары
Мицелилі микроскоптық саңырауқұлақтар

Микробиологияда зерттеу объектісі ретінде қолданылатын мицелилі микроскоптық саңырауқұлақтар негізінен үш қласқа жатады: Lygomycetes, Acsomycetes және Deuteromycetes. Олардың клеткалары ұзынша пішінді, бұтақталған жіпшелер- мицелиден тұрады. Вегетативтік мицелилерінің диаметрі 5- тен 30 мкм-ге дейін барады. Гифтері жәй көзге көріне береді, мицелилері көп клеткалы. Кейбір микроскоптық саңырауқұлақтар өте күшті тарамдалған гифтерден, яғни склероцилардан тұрады. Бұл қолайсыз жағдайға тым төзімді, тыныштық жағдайдағы орган. Мицелилі саңырауқұлақтар қозғалмайды. Оларға Penicillium және Aspergillus түрлері жатады. Мицелилі саңырауқұлақтар вегетативті, жыныссыз және жынысты жолдармен көбейеді. Мысалы, Lygomycetes жыныссыз жолмен спорангиларда түзілетін эндоспоралар арқылы көбею процесін жүзеге асырады. Спорангилар жеміс денелерінің бос ұшында орналасады. Бұған Mucor саңырауқұлақтары мысал ьола алады. Осы саңырауқұлақ жынысты жолмен көбейгенде бір мицелидің гифтері арасында көп ядролы клеткалар, яғни гаметангийлер түзіледі. Олар өзара қосылып зигота апйда болады. Тыныштық кезеңі біткен соң зиготадан спорангий өсіп шығады. Актиномицеттер жыныстық жолмен көбейгенде олардың қапшықтарында аксоспоралар түзіледі. Микроскоптық саңырауқұлақтарды басқа эукариоттар сияқты клетка қабырғасы айқын көрінеді. Оның ішінде цитоплазма орналасқан. Ядросында ядрошықтар болады, ол саңылауы бар жарғақшамен қоршалған. Барлық саңырауқұлақтарда митохондрий бар. Ал жарғақша құрылымында эндоплазматикалық тор, Гольджи аппараты және лизосома болады. Клеткада вакуоль айқын көрінеді. Ол ересек клеткада көбірек кездеседі. Микроскоптық саңырауқұлақтардағы негізгі қоректік заттардың қоры- волютин, липидтер және гликоген. Оларды цитоплазмадан да және вакуольден де кездестіруге болады.